Die Peperboom is in die veilig en stil voorstad Panorama in die Noordelike Voorstede van Kaapstad geleë. Dit is 16 km van die Kaapstad Internasionale Lughawe af. Verskeie restaurante en winkels is binne loopafstand. Verskeie groter winkelkomplekse is maklik binne 20 minute bereikbaar. Strande en wynplase is ook binne 'n halfuur se ry beskikbaar.
Die woonstel is in 'n rustige en goed versorgde tuin en bestaan uit twee slaapkamers, een badkamer, 'n oopplan-leefarea en -kombuis. Die hoofslaapkamer het 'n dubbelbed en enkelbed en die tweede kamer is ingerig met een enkelbed.
Die kombuis is toegerus met 'n yskas-vrieskas, mikrogolfoond, tweeplaatstoof met oond, breekware en eetgerei. Die leefarea beskik oor gemaklike rusbanke wat gerangskik is rondom 'n TV met sekere DStv-kanale. 'n Drukkoker, braaipan en Weber-braai is beskikbaar op versoek.